ประกาศคณะกรรมการควบคุมการขนส่งทางบกประจำจังหวัดหนองคาย ฉบับที่ 22 (พ.ศ. 2551) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด 4 จังหวัดหนองคาย สายที่ 4537 หนองคาย-บ้านสีกาย-โพนพิสัยเป็น หนองคาย-บ้านสีกาย-ปากคาด และให้มีรายละเอียดเส้นทางแยกช่วงหนองคาย-บ้านดงเจริญ-โพนพิสัย

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดหนองคาย
ฉบับที่
๒๒ (พ.ศ. ๒๕๕๑)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดหนองคาย สายที่ ๔๕๓๗ หนองคาย-บ้านสีกาย-โพนพิสัย
เป็น
หนองคาย-บ้านสีกาย-ปากคาด และให้มีรายละเอียดเส้นทางแยก
ช่วงหนองคาย-บ้านดงเจริญ-โพนพิสัย[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดหนองคาย
ฉบับที่ ๑๔ (พ.ศ. ๒๕๔๐) ลงวันที่ ๑๑ พฤศจิกายน ๒๕๔๐
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔
จังหวัดหนองคาย สายที่ ๔๕๓๗ หนองคาย-บ้านสีกาย-โพนพิสัย ขึ้น นั้น

คณะกรรมการควบคุมการขนส่งทางบกประจำจังหวัดหนองคายได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดหนองคายในการประชุมครั้งที่
๓/๒๕๕๐ วันที่ ๒๒ พฤศจิกายน ๒๕๕๐
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๗/๒๕๕๑
เมื่อวันที่ ๒๒ เมษายน ๒๕๕๑ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดหนองคาย สายที่ ๔๕๓๗ หนองคาย-บ้านสีกาย-โพนพิสัย เป็น
หนองคาย-บ้านสีกาย-ปากคาด
และให้มีรายละเอียดเส้นทางแยกช่วงหนองคาย-บ้านดงเจริญ-โพนพิสัย
โดยให้ใช้รายละเอียดเส้นทางดังต่อไปนี้ คือ

สายที่ ๔๕๓๗ หนองคาย-บ้านสีกาย-ปากคาด
เริ่มต้นจากสถานีขนส่งผู้โดยสารจังหวัดหนองคาย
ไปตามทางหลวงแผ่นดินหมายเลข ๒๑๒ แยกซ้ายไปตามถนนกรกรรณ แยกขวาไปตามถนนมีชัย
ไปตามถนนพนังชลประทาน ผ่านบ้านหาดคำ บ้านบางบอน บ้านหินโงม บ้านสีกาย
แยกซ้ายไปตามทางหลวงแผ่นดินหมายเลข ๒๑๒ ผ่านบ้านหมากก่อง บ้านเดื่อ บ้านปากสวย
บ้านถิ่นดุง อำเภอโพนพิสัย บ้านนิคมดงบัง บ้านน้ำเป บ้านโปร่งสำราญ อำเภอรัตนวาปี
บ้านโพนแพง บ้านต้อนน้อย ไปสุดเส้นทาง ณ สถานที่จอดรถโดยสารประจำทางอำเภอปากคาด
ช่วงหนองคาย-บ้านดงเจริญ-โพนพิสัย
เริ่มต้นจากสถานีขนส่งผู้โดยสารจังหวัดหนองคายไปตามทางหลวงแผ่นดินหมายเลข ๒๑๒
ผ่านโรงเรียนเซนต์ปอลหนองคาย กองร้อย ตชด. ที่ ๔๒๕ บ้านดงเจริญ บ้านศาลาคำ บ้านบง
บ้านหมากก่อง บ้านปากสวย บ้านถิ่นดุง ไปสุดเส้นทาง ณ สถานที่จอดรถโดยสารประจำทางอำเภอโพนพิสัย


ประกาศ
ณ วันที่ ๒ พฤษภาคม พ.ศ. ๒๕๕๑
เจด็จ
มุสิกวงศ์
ผู้ว่าราชการจังหวัดหนองคาย
ประธานกรรมการควบคุมการขนส่งทางบก
ประจำจังหวัดหนองคาย











วัชศักดิ์/ผู้จัดทำ
๒๑
กรกฎาคม ๒๕๕๑

[๑] ราชกิจจานุเบกษา
เล่ม ๑๒๕/ตอนที่ ๘๒ ง/หน้า ๑๕๐/๑๗ กรกฎาคม ๒๕๕๑